EkBass/fiwiki-20250220-pages-articles huggingface dataset:
Panamanorava

Panamanorava (Sciurus deppei) on oraviin (Sciuridae) kuuluva jyrsijälaji. Sitä tavataan Pohjois-Amerikasta ja Etelä-Amerikasta. Panamanoravan uhanalaisuusluokitus on Kansainvälisen luonnonsuojeluliiton (IUCN) mukaan elinvoimainen. == Lähteet == == Aiheesta muualla == Luokka:Oravat
Doug Houda

Douglas Harold Houda (s. 3. kesäkuuta 1966 Blairmore, Alberta) on kanadalainen uransa lopettanut jääkiekkoilija, pelipaikaltaan puolustaja. Houda pelasi NHL:ssä yhteensä 561 ottelua ja teki niissä 82 pistettä. Hän pelasi myös 550 AHL-ottelua. == Lähteet == Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1966 syntyneet Luokka:Elävät henkilöt
Florian Busch

Florian Busch (s. 2. tammikuuta 1985 Tegernsee) on saksalainen jääkiekkoilija, joka pelaa DEL-liigan Eisbären Berlinin joukkueessa. Busch on pelannut DEL- liigaa vuodesta 2002 lähtien. Hän on pelipaikaltaan vasen laitahyökkääjä ja laukoo vasemmalta. == Lähteet == Luokka:Saksalaiset jääkiekkoilijat Luokka:Vuonna 1985 syntyneet Luokka:Elävät henkilöt
Pjotr Bessonov

Pjotr Aleksejevitš Bessonov (1828−1898) oli venäläinen kansanrunoudentutkija. Hän oli slaavilaisten kielten professorina Harkovan yliopistossa ja on julkaissut kokoelmia ja tutkimuksia eteläslaavilaisesta kansanrunoudesta, Kirejevskin suuren venäläisen kansanrunojen kokoelman, valkovenäläisiä kansanrunoja (1871) ja Kerjäläisten hengellisiä lauluja (Kaleki perehožije).Bezsonov, Pjotr Aleksejevitš, Tietosanakirja osa 1, palsta 1025, Tietosanakirja Osakeyhtiö 1909 == Lähteet == ==Aiheesta muualla== Luokka:Venäläiset folkloristit‎ Luokka:Venäläiset kielitieteilijät‎ Luokka:Venäläiset professorit‎ Luokka:Vuonna 1828 syntyneet Luokka:Vuonna 1898 kuolleet
Akō

Akō () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren Harimanmeren rannikolla prefektuurin lounaisosassa. Kaupungin keskusta on rakentunut sen läpi pohjois–eteläsuunnassa virtaavan Chikusajoen suistoalueelle. Lännessä kaupunki rajautuu Okayaman prefektuuriin. Akōssa on 47 391 asukasta (joulukuussa 2019) ja sen pinta-ala on 126,86 neliökilometriä. Akōhon rakennettiin linna 1500-luvun lopulla. Se oli aluksi Ikeda-klaanin hallussa, mutta siirtyi vuonna 1645 Asano-klaanille, ja sen ympärille kehittyi linnanaluskaupunki. Akō on erityisen kuuluisa 47 rōninista eli Akōn välikohtauksesta 1700-luvun alussa. Välikohtauksen jälkeen Asano-klaani menetti valtansa, ja Akōta hallitsivat Nagai- ja Mori-klaanit. Jo 1600-luvulla siellä aloitettiin suolan tuotanto merivedestä haihduttamalla. Tuotanto teollistui 1960-luvulla, minkä jälkeen entisiä suolakenttiä on otettu muuhun käyttöön. Kaupunkiin syntyi myös muuta teollisuutta, kuten tekstiili-, lääke-, sementti- ja elektroniikkateollisuutta. Kaupunkioikeudet Akō sai vuonna 1951, kun Akōn maaseutukaupunkiin liitettiin Sakoshin maaseutukaupunki ja Takaon kyläkunta. Akōn rakennettuun kulttuuriperintöön kuuluvat muun muassa Akōn linnan jäänteet, Asano-klaanin temppelinä tunnettu Kagaku-ji ja Ōishi-jinjan pyhäkkö. Eräs historiallinen nähtävyys on Tabuchi-klaanin puutarha. Kaupungissa toimivat myös Akōn historiallinen museo ja Akōn meritieteellinen museo. Maisemistaan tunnettu Misakin alue Seton sisämeren rannikolla kuuluu Seton sisämeren kansallispuistoon. Myös kaupungin edustalla sijaitseva, subtrooppisen metsän peittämä Ikishiman saari on nimitetty luonnonmuistomerkiksi. Akōta palvelevat JR Nishi-Nihonin Akō-linja ja San’yō- päälinja. == Kuvia == Tiedosto:Sakoshi daido01s1920.jpg|Sakoshin kaupunkikuvaa Tiedosto:Ako city center area Aerial photograph.1980.jpg|Akō ilmakuvassa vuonna 1980 Tiedosto:141115 Tabuchi Garden Ako Hyogo pref Japan01s3.jpg|Tabuchin puutarhaa Tiedosto:141115 Hyogo prefectural Ako Seaside Park Japan06n.jpg|Akōn merenrantapuistoa Tiedosto:141225 Myokenji Ako Hyogo pref Japan07bs.jpg|Myōken-jin temppeli, taustalla Ikishima == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Merikokkimaiset

Merikokkimaiset (Callionymoidei) on ahvenkalojen (Perciformes) lahkoon kuuluva kalojen alalahko. == Heimot == Merikokkimaiset sisältää kaksi heimoa. * Merikokit Callionymidae * Louhikokit Draconettidae == Lähteet == *
Tähystäjäkalat

Tähystäjäkalat (Trachinoidei) on ahvenkalojen (Perciformes) lahkoon kuuluva kalojen alalahko. == Heimot == Tähystäjäkalat sisältää seuraavat kuusi heimoa: * Hietatähystäjät Trichodontidae * Tuulenkalat Ammodytidae * Louhikalat Trachinidae * Taivaantähystäjät Uranoscopidae * Hieta-ahvenet Pinguipedidae * Nuoliaisahvenet Cheimarrichthyidae Aiemmin tähystäjäkaloihin sisällytettiin myös seuraavat seitsemän heimoa: * Ahmattiahvenet Champsodontidae * Nielijämakrillit Chiasmodontidae * Piiloilijat Creediidae * Tähystäjät Leptoscopidae * Lättäahvenet Percophidae * Vankiluikertajat Pholidichthyidae * Kaivautujat Trichonotidae == Lähteet == *
Istanbulin Sabiha Gökçenin kansainvälinen lentoasema

Istanbulin Sabiha Gökçenin kansainvälinen lentoasema ( ) on Istanbulissa Turkissa sijaitseva lentoasema. Lentoasema on nimetty Turkin ensimmäisen naislentäjän ja maailman ensimmäisen naissotalentäjän Sabiha Gökçenin mukaan. Lentoasema sijaitsee Istanbulissa Aasian puolella, noin 12 kilometrin päässä Pendikistä ja noin 40 kilometrin päässä Euroopan puolella sijaitsevasta Taksimin-aukiosta. == Lähteet == == Aiheesta muualla == * * Luokka:Turkin lentoasemat
Jaani Holopainen

Jaani Juhani Holopainen (s. 17. toukokuuta 2001 Lohja) on suomalainen jääkiekkoilija, joka pelaa II-divisioonajoukkue Harjun Kiekossa. Hän on pelipaikaltaan oikea laitahyökkääjä. Hän laukoo oikealta. == Ura == Holopainen on Lohjan Kisa-Veikkojen kasvatti. Hän siirtyi juniorina sittemmin Harjun Kiekkoon, josta Holopainen siirtyi kaudeksi 2016–2017 Kiekko-Vantaan C-nuoriin. Hän oli C-nuorten SM-karsinnoissa joukkueen paras syöttäjä 18 syöttöpisteellään. C-nuorten SM-sarjan runkosarjassa Holopainen oli tehoilla 9+12=21 Kiekko-Vantaan paras maalintekijä ja hän jakoi joukkueen sisäisen pistepörssin voiton Juuso Fagerströmin kanssa. Kaudeksi 2017–2018 Holopainen siirtyi Helsingin IFK:n B-nuoriin. Hän oli 19 osumallaan joukkueen paras maalintekijä. Kaudella 2019–2020 Holopainen debytoi HIFK:n SM- liigajoukkueessa. Hän pelasi ensimmäisen ja kauden ainoaksi jääneen liigaottelunsa 5. helmikuuta 2020 vieraissa Hämeenlinnan Pallokerhoa vastaan. Holopaiselle avautui paikka HIFK:n kokoonpanosta, kun joukkueesta peräti seitsemän pelaajaa oli sivussa flunssan vuoksi sekä kaksi pelaajaa Sweden Hockey Gamesissa. Hänet merkittiin HIFK:n nelosketjun oikeaan laitaan keskushyökkääjänä pelanneen puolustaja Aleksi Laakson viereen. Holopainen sai ottelussa jääaikaa 3.44 minuuttia ja hän keräsi teholukeman +1. Tri-City Storm varasi Holopaisen 267. pelaajana USHL:n varaustilaisuudessa 2020. Samana kesänä hänet varasi myös Amarillo Bulls 77. pelaajana NAHL:n täydennysvaraustilaisuudessa. Osittain myös koronaviruspandemian vuoksi Holopainen jatkoi kaudella 2020–2021 kuitenkin HIFK:n U20-joukkueessa, jonka varakapteenina hän toimi. Holopainen ei pelannut kauden aikana otteluakaan SM- liigassa. Kaudella 2021–2022 hän oli HIFK:n U20-joukkueen toiseksi paras maalintekijä Aleksanteri Kaskimäen jälkeen. Holopainen pelasi kauden aikana myös yhden ottelun SM-liigassa. Kaudeksi 2022–2023 Holopainen siirtyi vuoden mittaisella sopimuksella Mestis-joukkue Rovaniemen Kiekkoon. Hän pelasi siellä tulokaskaudellaan 42 runkosarjaottelua tehopistein 6+14=20 ja neljä playoff- ottelua ilman tehopisteitä. Holopainen voitti kauden päätteeksi Mestis- pronssia. Hän pelasi myös neljä Suomen Cupin ottelua tehden yhden syöttöpisteen. Toukokuussa 2023 Holopainen teki RoKin kanssa vuoden mittaisen jatkosopimuksen. Holopainen palasi kaudeksi 2024–2025 kotikaupunkiinsa Lohjaan ja siirtyi vuoden mittaisella sopimuksella II-divisioonajoukkue Harjun Kiekkoon. == Muuta == Holopainen valmistui yo-merkonomiksi keväällä 2021. Hän valmistui ylioppilaaksi Mäkelänrinteen lukiosta. == Tilastot == 2018–2019 HIFK A-SM 2 0 0 0 0 – – – – – 2019–2020 HIFK A-SM 43 15 12 27 26 – – – – – HIFK SM- liiga 1 0 0 0 0 – – – – – 2020–2021 HIFK (A) U20-SM 21 5 8 13 12 – – – – – 2021–2022 HIFK A-SM 36 17 10 27 37 – – – – – HIFK SM-liiga 1 0 0 0 0 – – – – – 2022–2023 RoKi Mestis 42 6 14 20 33 4 0 0 0 2 2023–2024 RoKi Mestis 43 10 14 24 18 7 2 1 3 14 2 kautta yhteensä SM-liiga 2 0 0 0 0 – – – – – 2 kautta yhteensä Mestis 85 16 28 44 51 11 2 1 3 16 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 2001 syntyneet Luokka:Elävät henkilöt
Priyanka Gandhi

Priyanka Gandhi (s. 12. tammikuuta 1972 New Delhi) on intialainen kongressipuoluetta edustava poliitikko. Hän liittyi mukaan politiikkaan vuoden 2019 parlamenttivaalien edellä, jolloin hänet valittiin johtamaan puolueensa vaalityötä Uttar Pradeshin itäosissa. Aikaisemmin hän on tehnyt vaalityötä veljensä Rahulin ja äitinsä Sonian vaalikampanjoissa, mutta hän on pysytellyt itse erossa politiikasta. Gandhi meni naimisiin liikemies Robert Vadran kanssa vuonna 1997. He ovat saaneet kaksi lasta, pojan ja tyttären. Hän perusteli pysyvänsä erossa politiikasta, koska halusi viettää enemmän aikaa lastensa kanssa. Vuodesta 1998 alkaen hän toimi politiikassa vain rajallisesti, avustaen sukuaan Amethin ja Rae Berelin vaalipiireissä. Hän sai merkittävämmän aseman politiikassa Uttar Pradeshin osavaltiovaalien yhteydessä vuonna 2017. Tuolloin hän onnistui solmimaan epätodennäköisenä pidetyn vaaliliiton Samajwadi Partyn kanssa. Hänen suosionsa on aina ollut suurempaa kuin veljensä Rahul Gandhin. Vuonna 2019 häntä pyydettiin kongressipuolueen puheenjohtajaksi eronneen veljensä paikalle, mutta hän kieltäytyi tehtävästä. == Lähteet == == Aiheesta muualla == Luokka:Intian kongressipuolueen poliitikot Luokka:Vuonna 1972 syntyneet Luokka:Elävät henkilöt
Pegasus Airlinesin lento 2193

Pegasus Airlinesin lento 2193 oli Pegasus Airlinesin Turkin sisäinen reittilento İzmiristä Istanbulin Sabiha Gökçenin kansainväliselle lentoasemalle. Lennolla 5. helmikuuta 2020 käytetyn Boeing 737-86J -koneen laskukiito meni pitkäksi sen laskeutuessa ukkosmyrskyssä. Se putosi alas kiitotien päässä olevalta penkereeltä ja katkesi kolmeen osaan. Onnettomuuslennolla oli 177 matkustajaa ja kuusi miehistön jäsentä. Onnettomuudessa kuoli kolme ihmistä, ja 179 loukkaantui. == Tapahtumat == Lento 2193 lähti İzmiristä kello 17.22 paikallista aikaa. Sen lähestyessä Istanbulia alueella oli ukkosmyrsky. Sabiha Gökçenin lentoasemalle laskeutuvien lentojen käytössä oli kiitotie 06, mikä yhdessä vallitsevien tuuliolojen kanssa tarkoitti laskeutumista vahvaan, puuskaiseen sivumyötätuuleen. Lennolle 2193 tuulen nopeudeksi ilmoitettiin 22 solmua, puuskissa 30 solmua. Kone laskeutui kello 18.19, mutta kiitotie ei riittänyt sen pysäyttämiseen. Se putosi alas kiitotien päässä olevalta penkereeltä ja katkesi kolmeen osaan päätyen noin 20 metriä kiitotien tason alapuolelle. == Lähteet == Luokka:Lento-onnettomuudet Turkissa Luokka:Vuoden 2020 lento- onnettomuudet Luokka:Istanbulin historia Luokka:Istanbulin liikenne
Zsolt Beöthy

Zsolt Beöthy (1848 − 18. huhtikuuta 1922Beöthy, Zsolt eredeti gyászjelentése, viitattu 6.2.2020) oli unkarilainen kirjailija, kirjallisuushistorioitsija ja esteetikko. Hän oli vuodesta 1882 estetiikan professori Budapestin yliopistossa. Hän kirjoitti nuoremmalla iällään runoja, novelleja, romaaneja, mutta siirtyi vähitellen yhä enemmän kritiikin, kirjallisuushistorian ja estetiikan alalle. Beöthyn runsaaseen tuotantoon kuuluu esimerkiksi perusteellisiin tutkimuksiin perustuva, myös oppikirjana käytetty Unkarin kansalliskirjallisuuden historia A magyar nemzeti irodalom történeti ismerte- tése sekä laajasti suunniteltu ja perustavaa laatua oleva tutkimus novellista Unkarin kirjallisuudessa (A szépprözai elbeszélés a magyar iro-dalomban, Budapest 1886 ja 1888, kaksi osaa) ja varsinkin esteettinen tutkimus A tragikum ('Traagisuudesta', Budapest 1885), jota aikoinaan arvostettiin alan ensiluokkaisena teoksena. Hänen ja Ferenc Badicsin toimittamana on myös ilmestynyt arvokas ja laaja, hyvin kuvitettu Unkarin kirjallisuuden historia A magyar irodalom története (2. p. Budapest 1899, kaksi osaa). Beöthyn kriittisistä teoksista on merkittävä Színmüírók és szinészek ('Näytelmänkirjoittajia ja näyttelijöitä', Budapest 1882). Perusteellisten tietämyksensä, lukeneisuutensa, oppineisuutensa, miellyttävän esitystapansa, hienon ja terävän kynänsä ansiosta Beöthy on niin hyvin kirjailijana ja toimittajana kuin tieteilijänä, yliopistonopettajana ja puhujana vaikuttanut merkittävästi myöhemmän unkarilaisen kirjallisuuden ja taiteen kehitykseen, samalla kun hän on voimakkaasti edistänyt Unkarin kirjallisuushistoriallista ja kaunotieteellistä tutkimusta.Beöthy, Zsolt, Tietosanakirja osa 1, palsta 1025, Tietosanakirja Osakeyhtiö 1909 == Lähteet == ==Aiheesta muualla== Luokka:Unkarilaiset kirjailijat Luokka:Kirjallisuudentutkijat Luokka:Unkarilaiset professorit Luokka:Vuonna 1848 syntyneet Luokka:Vuonna 1922 kuolleet
Busch

Busch voi tarkoittaa seuraavia: == Henkilöitä == * Adam Busch (s. 1978), yhdysvaltalainen näyttelijä * Adolphus Busch (1839–1913), saksalais- yhdysvaltalainen panimoalan yrittäjä * Craig Busch, The Lion Man, yhdysvaltalais-uusiseelantilainen kissaeläinten asiantuntija ja televisioesiintyjä * Ebba Busch (s. 1987), ruotsalainen kristillisdemokraattinen poliitikko * Ernst Busch (1885–1945), saksalainen sotamarsalkka * Ernst Busch (1900–1980), saksalainen näyttelijä ja laulaja * Florian Busch (s. 1986), saksalainen jääkiekkoilija * Fritz Busch (1890–1951), saksalainen kapellimestari * Gundi Busch (1935–2014), saksalainen taitoluistelija * Karin Busch-Enke (s. 1961), saksalainen pikaluistelija * Kurt Busch (s. 1978), yhdysvaltalainen autourheilija * Kyle Busch (s. 1985), yhdysvaltalainen autourheilija, Kurt Buschin veli * Mae Busch (1897–1946), australialainen näyttelijä * Sabine Busch (s. 1962), saksalainen (alk. itäsaksalainen) pika- ja aitajuoksija * Wilhelm Busch (1832–1908), saksalainen taidemaalari ja runoilija * Willy Busch (1907–1981), saksalainen jalkapalloilija == Muita merkityksiä == * Anheuser-Busch, yhdysvaltalainen panimoalan yritys * Busch Gardens, elämyspuistot Floridan Tampassa ja Virginian Williamsburgissa == Katso myös == * Bush
Bhavabhuti

Bhavabhuti (n. 700 jaa.) oli kuuluisa intialainen draamakirjailija. Hänen kolmesta säilyneestä näytelmästään on kaksi, Maliaviratšarita ('Suuren sankarin vaiheet') ja Uttararamatšarita ('Raman myöhemmät vaiheet'), saanut aiheensa kertomarunosta Ramayana. Kolmas, Malatimadhava, kuvaa Madhavan ja Malatin välistä rakkautta (Intian kirjallisuuden Romeo ja Julia).Bhavabhuti, Tietosanakirja osa 1, palsta1026–1027, Tietosanakirja Osakeyhtiö 1909 ==Suomennettu tuotanto== Virpi Hämeen-Anttilan suomentamia Bhavabhûtin runoja on julkaistu teoksessa Jasmiiniyöt, Basam Books, 2000 ISBN 952-9842-36-8 * Hän, ensin vaisu ja välttelevä * Kuin hän olisi mieleeni sulatettu, myös teoksessa Sanoja kahdelle, Avain, 2011 ISBN 978-951-692-886-2 * Vailla selvää käsitystä siitä mitä on silmieni edessä == Lähteet == ==Aiheesta muualla== * Malatimadhava verkossa Luokka:Intialaiset kirjailijat Luokka:Syntymävuosi tuntematon Luokka:Kuolinvuosi tuntematon Luokka:700-luku
Suhr

Suhr on kaupunki Pohjois-Sveitsissä Aargaun kantonissa. Siellä on runsaat 10 000 asukasta. == Sijainti == Suhr sijaitsee Suhrejoen laaksossa Aaraun eteläpuolella. Kaupunki muodostaa yhtenäisen taajama-alueen pohjoisten naapurikuntiensa Aaraun ja Buchsin kanssa. == Liikenne == Moottoritie A1 kulkee kaupungin poikki. Suhr on rautateiden risteysasema. SBB:n rautatie Lenzburgista Zofingeniin kulkee kaupungin kautta. Myös Aargau Verkehr AG:n rautatieyhteys Aarausta Menzikeniin palvelee suhrilaisia. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Aargaun kunnat
Lodur

Lóðurr (eli Lodur, Lothur tai Lóthurr) on Völuspán mukaan yksi kolmesta alkuperäisestä aasajumalasta, joka yhdessä veljiensä Hönirin ja Odinin kanssa loi maailman. Völuspan mukaan Odin antoi ensimmäiselle miehelle ja naiselle (Askr ja Embla) hengen, Hönir antoi heille aistit, ja Lodur antoi näille lämmön ja veren. Snorri Sturlusonin Proosa-Eddassa Lodur on nimeltään Vé ja Hönir Vili. Jotkut mytologian tutkijat ovat yrittäneet yhdistää Lothurin Lokiin, mutta yhteyttä on vaikea todistaa, sillä mainintoja Lodurista on vähän. == Lähteet == Luokka:Skandinaavien jumalat
Bernardo Dovizi da Bibbiena

Bernardo Dovizi da Bibbiena (4. elokuuta 1470 Bibbiena − 9. marraskuuta 1520 Rooma) oli italialainen runoilija ja kardinaali. Hän oli kuuluisa Plautuksen komedian Menaechmi mukaan sepitetyn näytelmäkappaleen, sukkelan ja rivon La Calandrian tekijä.Bibbiena, Bernardo Dovizi de, Tietosanakirja osa 1, palsta 1028, Tietosanakirja Osakeyhtiö 1909 La Calandria oli ensimmäinen hyvä italiankielinen näytelmä. Sen ensi-ilta oli luultavasti vuonna 1507, ja vuonna 1513 se esitettiin Urbinon hovissa. Bibbienan suojelija oli Giovanni di Medici, joka valittiin paaviksi vuonna 1513 nimellä Leo X. == Lähteet == ==Aiheesta muualla== Luokka:Italialaiset runoilijat Luokka:Italialaiset kardinaalit Luokka:Vuonna 1470 syntyneet Luokka:Vuonna 1520 kuolleet
Jackson Hurst

Jackson Ryan Hurst (s. 17. helmikuuta 1979) on yhdysvaltalainen näyttelijä. Hänet tunnetaan parhaiten roolistaan Grayson Kentinä sarjassa Drop Dead Diva. Hän on näytellyt pääosin tv-sarjoissa, mutta hän on myös esiintynyt muutamissa elokuvissa kuten The Mist – usva, A the Bird of the Air ja Day of Reckoning. Luokka:Elävät henkilöt Luokka:Vuonna 1979 syntyneet Luokka:Yhdysvaltalaiset näyttelijät
Karl Biedermann

Friedrich Karl Biedermann (1812–1901) oli saksalainen poliitikko ja kirjailija. Hän oli professori Leipzigin yliopistossa. Hän toimitti useita aikakauskirjoja ja osallistui Saksan valtiolliseen elämään. Biedermann harrasti pikkuvaltioiden liittymistä Preussiin ja kuului Saksan valtiopäivillä kansallis-vapaamieliseen puolueeseen (Nationalliberale Partei). Hän julkaisi useita filosofisia ja historiallisia teoksia, muun muassa Erinnerungen aus der Paulskirche (1849) ja Mein Leben (1886). == Lähteet == ==Aiheesta muualla== Luokka:Saksalaiset kirjailijat Luokka:Saksalaiset poliitikot Luokka:Vuonna 1812 syntyneet Luokka:Vuonna 1901 kuolleet
Birgenairin lento 301

Birgenairin lento 301 oli turkkilaisen Birgenairin tilauslento Dominikaanisen tasavallan Puerto Platasta Ganderin ja Berliinin kautta Frankfurtiin. Lennolla 6. helmikuuta 1996 käytetty Boeing 757-225 syöksyi Atlantin valtamereen pian koneen noustua Puerto Platan Gregorio Luberónin kansainväliseltä lentoasemalta. Lennolla oli 176 matkustajaa ja 13 miehistön jäsentä, jotka kaikki menehtyivät onnettomuudessa. Onnettomuuden syyksi todettiin tukkeutunut pitot-putki, joka lähetti virheellistä nopeusdataa kapteenin nopeusmittariin sekä autopilotille. Tämä sai autopilotin ja miehistön hidastamaan konetta, vaikka se todellisuudessa lensi jo liian hitaasti. Lopulta nopeus hidastui niin paljon, että kone sakkasi ja syöksyi mereen. Pitot-putken tukkeutumisen syyksi epäiltiin paikallista Sceliphron caementarium -ampiaislajia, joka tekee pesänsä pyöreisiin, putkimaisiin rakennelmiin. Lennon 301 onnettomuus on kuolonuhrien määrällä mitattuna pahin Boeing 757:lle sattunut onnettomuus yhdessä American Airlinesin lennon 77 kanssa. == Lähteet == * ** Raportin englanninkielinen käännös Air Line Pilots Association. === Viitteet === Luokka:Vuoden 1996 lento-onnettomuudet Luokka:Lento-onnettomuudet Dominikaanisessa tasavallassa
Julius Nygrén

Konstantin Julius Nygrén (7. tammikuuta 1829 Mikkeli – 11. tammikuuta 1880 Mikkeli) oli suomalainen tuomari, pormestari ja sanomalehdentoimittaja. Julius Nygrén syntyi maanjako-oikeuden puheenjohtajan, varatuomari Johan Vilhelm Nygrénin perheeseen. Hän opiskeli Porvoon lukiossa ja valmistui ylioppilaaksi vuonna 1847. Nygrén opiskeli Helsingin yliopistossa ja suoritti tuomarintutkinnon vuonna 1854. Hän työskenteli Viipurin hovioikeuden auskultanttina ja ylimääräisenä kanslistina ja sai varatuomarin arvon vuonna 1857. Nygrén toimi maanjako-oikeuksien puheenjohtajana Savossa vuodesta 1860 ja hänestä tuli Mikkelin ensimmäinen pormestari vuonna 1864. Nygrén liittyi Suomalaisen Kirjallisuuden Seuraan vuonna 1851 ja kuului opiskeluaikanaan savokarjalaiseen osakuntaan. Hän omaksui J. V. Snellmanin suomalaisuusaatteen, käytti suomea virkakielenä, kehitti Mikkelin koulu- ja talousoloja, perusti kaupungin ensimmäisen kirjaston, toimitti Mikkelin Wiikko-Sanomia vuosina 1863–1864 ja harrasti muinaistutkimusta. Nygrén kuoli 51-vuotiaana hermosairauteen. ==Lähteet== Luokka:Mikkelin pormestarit ja kaupunginjohtajat Luokka:Suomalaiset toimittajat Luokka:Suomalaiset tuomarit Luokka:Vuonna 1829 syntyneet Luokka:Vuonna 1880 kuolleet
August Johann Gottfried Bielenstein

August Johann Gottfried Bielenstein, latviaksi Augusts Bīlenšteins, (1826−1907) oli baltiansaksalainen latvian kielen tutkija.Bielenstein, August Johann Gottfried, Tietosanakirja osa 1, palsta 1031−1032, Tietosanakirja Osakeyhtiö 1909 Bielenstein oli vuodesta 1867 lähellä Jelgavaa sijaitsevan Dobelen saksalaisen seurakunnan pappi ja vuodesta 1864 Latvialaisen kirjallisuusseuran esimies. Hän julkaisi latvialaisen kieli- ja kansatieteen alalta useita, perustavaa laatua olevia tutkimuksia. Hänen pääteoksensa ovat Die lettische Sprache nach ihren Lauten und Formen, (kaksi osaa, Berliini 1863−1864), Die Grenzen des lettischen Volksstammes und der lettischen Sprache in der Gegenwart und im 13 Jahrhundert ynnä siihen kuuluva kartasto (Pietari 1892). Hän johti Ulmannin latvialais-saksalaisen sanakirjan (Riika 1872) julkaisemista tekijän kuoltua. Hän julkaisi latvialaista kansanrunoutta, muun muassa latvialaisia arvoituksia: Tausend lettische Rätsel, Mitau 1881). Bielensteinin tarkastama ja korjaama latvialainen raamatunkäännös ilmestyi 1877. Hänen kuolemansa jälkeen ilmestyi Die Holzbauten und Holzgeräte der Letten, I (1907). == Lähteet == ==Aiheesta muualla== Luokka:Baltiansaksalaiset Luokka:Latvialaiset papit Luokka:Kielitieteilijät Luokka:Vuonna 1826 syntyneet Luokka:Vuonna 1907 kuolleet
Willem Bilderdijk

Willem Bilderdijk (1756–1831) oli alankomaalainen runoilija ja aikanaan alankomaalaisista runoilijoista huomattavimpia. Hän oli kirkon ja kuningasvallan kannattaja ja vihasi vallankumouksen aatteita. Bilderdijk eli useita vuosia maanpakolaisuudessa. Runoilijana hän oli tuottelias ja kokeili kaikkia runouden lajeja. Nicolas Boileau ja Alexander Pope olivat hänen oppi- isiään. Hänen parhaat runoelmansa ovat sisällykseltään opettavaisia, kuten De ziekte der geleerden. Bilderdijk on kirjoittanut myös aikanaan ansiokkaana pidetyn historiateoksen Geschiedenis des vaderlands.Willem Bilderdijk, Tietosanakirja osa 1, palsta 1040, Tietosanakirja Osakeyhtiö 1909 Myös Bilderdijkin puoliso Katharina Wilhelmina Schweickhardt on kirjailijana merkittävä. == Lähteet == ==Aiheesta muualla== Luokka:Alankomaalaiset kirjailijat Luokka:Vuonna 1756 syntyneet Luokka:Vuonna 1831 kuolleet
Konrad Fazer

Konrad Georg Fazer (30. huhtikuuta 1864 Helsinki – 7. lokakuuta 1940 Helsinki) oli suomalainen musiikkikauppias ja diplomaatti.Konrad Fazerin muistokirjoitus. Helsingin Sanomat 8.10.1940, s. 3. (Maksullinen lähde.) Hän perusti Musiikki-Fazerin ja toimi Suomen pääkonsulina Wienissä. Hänen veljensä oli makeistehtailija Karl Fazer ja sisarensa pianotaiteilija Naëma Fazer (1869–1951).Otavan Iso Musiikkitietosanakirja 2, s. 242–243. Helsinki 1977. ISBN 951-1-04191-6 Konrad Fazer ja Robert Emil Westerlund ostivat vuonna 1897 Anna Melanilta musiikkikaupan, josta tuli Helsingfors nya musikhandel – Helsingin uusi musiikkikauppa. Westerlund oli liiketoiminnassa mukana vuoteen 1904 asti. Yritys kustansi musiikkia, muun muassa Fredrik Paciuksen ja Jean Sibeliuksen sävellyksiä, vuodesta 1898 alkaen. Konrad Fazer nimitettiin Suomen pääkonsuliksi Wieniin vuonna 1919. Helsingin uuden musiikkikaupan toimitusjohtajaksi tuli hänen poikansa Georg Fazer (1889–1935), ja liikkeestä muodostettiin tuolloin Oy Fazerin Musiikkikauppa. Palattuaan Wienistä Konrad Fazer osallistui jälleen musiikkiliikkeen hoitamiseen. Vuodesta 1941 alkaen toimitusjohtajana työskenteli hänen tyttärenpoikansa Roger Lindberg. Konrad Fazer oli lahjakas harrastelijaviolisti, ja hän soitti Helsingin filharmonisen seuran orkesterissa. ==Viitteet== Luokka:Suomalaiset yritysjohtajat Luokka:Suomalaiset musiikkialan henkilöt Luokka:Suomalaiset diplomaatit Luokka:Vuonna 1864 syntyneet Luokka:Vuonna 1940 kuolleet
Makkarasota

Makkarasota oli yöllä 10–11. joulukuuta 1939 käyty kahakka Tolvajärven–Ägläjärven taistelussa, missä venäläisten suorittama saarrostusyritys pysähtyi nälkiintyneiden puna-armeijan sotilaiden jäädessä syömään suomalaisten kenttäkeittiöstä. Venäläiset olivat tehneet yön aikana kahdella pataljoonalla yllätyshyökkäyksen, jolla he olivat katkaisseet tärkeän maantieyhteyden Värtsilän ja Tolvajärven välillä. Tästä seurasi yötaistelu, joka kesti aamuun asti. Suomalaisia kaatui 20 ja venäläisiä arviolta 180. == Puna-armeijan koukkaus Tolvajärvellä == Puna-armeija päätti kokeilla Tolvajärvellä koukkausta suomalaisjoukkojen selustaan. Suomalaiset olivat ryhmittyneet puolustukseen järven länsipuolelle, ja neuvostojoukot kiersivät vesistön sen molemmilta puolilta pataljoonan voimin päästen näin puolustajien sivuille. Pohjoispuolella hyökkäävä pataljoona pääsi yllättämään suomalaiset, ja sitä vastassa oli vain esikuntaa, tykistöä ja kuormastoa. Everstiluutnantti Pajari kokosi käsillä olleista noin 100 miehen vahvuisen osaston, joka löi vihollisen yön kestäneissä taisteluissa takaisin. Myös järven eteläpuolelta koukkausta yrittänyt vihollispataljoona torjuttiin. Sivu 51. == Taistelun jälkeen == Koukkausyritystä seurasi seuraavana aamuna vihollisen päähyökkäys Tolvajärven jään yli. Myös tämä hyökkäys torjuttiin. Suomalaisten onneksi venäläiset eivät saaneet joukkojaan hyökkäämään samaan aikaan, vaan päähyökkäys tuli vasta koukkausten jälkeen. Neuvostoliiton tappiot olivat useita satoja miehiä ja useita hyökkäysvaunuja. ==Lähteet== Luokka:Talvisodan taistelut Luokka:Vuoden 1939 sotahistoria Luokka:Luovutettujen alueiden historia
Robert Mallenius

Robert Mallenius (22. heinäkuuta 1822 Tuusula – 25. joulukuuta 1907 Viipuri) oli viipurilainen fennomaani, joka työskenteli useiden sanomalehtien toimittajana. Mallenius syntyi maanviljelijän perheeseen. Isän kuoltua hän kasvoi isoäidin luona. Mallenius kävi Mustialan maanviljelyskoulun ja astui 21-vuotiaana Hackmanin kauppahuoneen palvelukseen työskennellen yhtiössä yli kuudenkymmenen vuoden ajan. Mallenius oli Viipurin Suomalaisen Kirjallisuusseuran aktiivisimpia jäseniä toimien muun muassa sen rahastonhoitajana vuosina 1873–1903. Hän työskenteli Sanan-Lennättimen aputoimittajana, vastasi Aamuruskosta Pietari Hannikaisen asuessa Parikkalassa, toimitti Otavaa ja oli Ilmarisen päätoimittajana vuosina 1867–1869. Mallenius laati säännöt Viipurin suomalaiselle koululle, puuhasi kansankirjastoja ja oli perustamassa Mikael Agricolan muistopatsasrahastoa. Elämänsä loppua kohti hän sai kunnia-aseman suomalaisuusliikkeen veteraanina. Mallenius on laatinut katsauksen Viipurin ja Itä-Suomen suomalaisuusliikkeen historiaan ja Viipurin kirjallisuusseura on julkaissut hänen suomennoksiaan. ==Lähteet== Luokka:Fennomaanit Luokka:Suomalaiset toimittajat Luokka:Vuonna 1822 syntyneet Luokka:Vuonna 1907 kuolleet
Turun Feeniks-koulu

Turun Feeniks-koulu on demokraattisten koulujen arvopohjan mukaisesti toimiva lapsilähtöinen ja vapaa oppimisyhteisö esi- ja perusopetusikäisille lapsille. Tällä hetkellä Turun Feeniks-koulu järjestää kerhotoimintaa kotioppijoille, tarjoten kotiopetuksessa oppivelvollisuuttaan suorittaville lapsille ympäristön sosiaaliseen ja yhteisölliseen oppimiseen. Toiminnan perustana ovat lapsilähtöisyys ja yksilöllisyys, lapsen osallisuus, oma tiedonjano ja oppimisen ilo. Lukujärjestys suunnitellaan lasten kanssa yhdessä ja tyypillisesti kerhopäivät sisältävät oppituokioita, leikkejä, pelejä, ulkoilua ja retkiä erilaisiin kohteisiin. Yhteisistä asioista päätetään koulukokouksissa, joihin jokaisella kouluryhmän jäsenellä on mahdollisuus tuoda omia ehdotuksiaan käsiteltäväksi. Ryhmän vetäjänä toimii luokanopettaja. Turun Feeniks-koulu on syyskuusta 2018 saakka toiminut luonnonläheisessä miljöössä Koroisilla, parin kilometrin päässä Turun keskustasta. Koulun toimintaa ylläpitää Turun Feeniks-koulun tukiyhdistys ry. Turun Feeniks-koulu on Euroopan demokraattisten koulujen liiton (EUDEC) jäsen. == Lähteet == == Aiheesta muualla == * Kesken koulupäivän voi livahtaa trampoliinille – Turun uudessa Feeniks-koulussa kotioppilaat saavat paljon vapautta Turun Sanomat, 23.9.2018. * Elävän kultuurin Koroinen ry * Suomen Kotikouluyhdistys/Kotikoululaisille palveluita tarjoavat tahot Luokka:Suomalaiset kerhot ja yhteisöt
Juuso Lattu

Juuso Lattu (s. 11. syyskuuta 1994 Imatra) on suomalainen pesäpalloilija. Lattu edustaa Superpesiksessä pelaavaa Sotkamon Jymyä, jonka kanssa hänellä on sopimus kauden 2025 loppuun saakka. Lattu on Imatran Pallo-Veikkojen kasvatti. 2017 alkaneella Superpesis- urallaan Lattu on edustanut kasvattajaseuraansa Imatran Pallo-Veikkoja kaudet 2017-2020. Kaudet 2021-2023 vierähtivät Kiteen Pallon riveissä, jonka jälkeen siirto Sotkamon Jymyyn tapahtui kaudeksi 2024. Kauden 2024 päätteeksi Lattu voitti Sotkamon Jymyssä uransa ensimmäisen suomemestaruuden. Superpesiksessä Lattu on pelannut 212 runkosarjaottelua, joissa on lyönyt 13+29=42 juoksua, tuonut 236 juoksua ja kerännyt 1048 kärkilyöntiä. Pudotuspeleissä Latulle on kertynyt 14 ottelua, joissa hän on lyönyt 0+2=2 juoksua, tuonut 10 juoksua ja kerännyt 47 kärkilyöntiä. Vuonna 2014 Lattu pelasi IPV:n joukkueessa kolme ottelua Superpesiksen karsintasarjassa. Näissä otteluissa Lattu toi kaksi juoksua ja keräsi 11 kärkilyöntiä. Ykköspesiksen puolella Lattu on pelannut 95 runkosarjan ottelu, joissa hän on lyönyt 5+9=14 juoksua, tuonut 154 juoksua ja kerännyt 405 kärkilyöntiä. Ykköspesiksen pudotuspeleissä Lattu on pelannut 7 ottelua, joissa hän on lyönyt 1+1=2 juoksua, tuonut 17 juoksua ja kerännyt 43 kärkilyöntiä. Lattu pelasi Itä-Länsi-ottelussa vuonna 2018. Ottelu pelattiin tuolloin Joensuussa. Hän pelasi myös vuoden 2022 Itä-Länsi-ottelussa Tampereella. Tilastot päivitetty 17.11.2024 == Lähteet == * https://www.ipv.fi/fi/seura/joukkue/1/imatran-pallo-veikot/10/juuso-lattu * http://www.pesiksenmaailma.fi/index.php/component/tilastot/?pelaajaid=7246&view;=pelaajakortti * https://www.imatralainen.fi/artikkeli/683678-ipvn-juuso-lattu-esiintyi- edukseen-ita-lannessa-en-ole-koskaan-ollut-nain-hienossa * https://www.superpesis.fi/site/assets/files/26810/ita-lansi-2022-miehet.pdf Luokka:Suomalaiset pesäpalloilijat Luokka:Vuonna 1994 syntyneet Luokka:Elävät henkilöt
Picnic i Helsinki Live

Picnic i Helsinki Live on tanskalainen dokumenttielokuva vuodelta 1990. Sen käsikirjoituksesta, ohjannut, kuvauksesta ja editoinnista vastasi Stig Bilde. Elokuva sisältää kaksi humoristista musiikkivideota, joissa on mukana tanskalainen rock-, funk-, jazz- ja scratch-yhtye Picnic. Nauhoitus on tehty suorana Helsingissä. Picnic oli omaperäinen yhtye, hyvin energinen ja harrasti mustaa huumoria. Se on valittu kaksi kertaa Tanskan parhaaksi underground- yhtyeeksi.Picnic i Helsinki Live Det Danske Filminstitut == Lähteet == ==Aiheesta muualla== * Picnic-yhtyeen kotisivu (Archive.org) Luokka:Vuoden 1990 elokuvat Luokka:Tanskalaiset elokuvat Luokka:Tanskalaiset dokumenttielokuvat
Seitsemän taivasta

Seitsemän taivasta viittaa useiden uskontojen käsitykseen siitä, että taivaassa on useita tasoja. Erityisesti islamissa ja kabbalassa seitsemäs taivas on ylin taivas, jossa Jumala ja ylimmät enkelit oleskelevat. Miʿrāj- legendan mukaan Muhammed ja Jibrīl nousivat ensimmäiseen taivaaseen ja etenivät eri taivastasojen läpi aina ylimpään saakka, jossa he saapuivat Jumalan valtaistuimen luo. Seitsemäs taivas tarkoittaa myös äärimmäistä onnellisuuden tilaa, autuutta tai hurmiota. == Lähteet == Luokka:Uskonnolliset kaikkeuskäsitykset
Oftringen

Oftringen on kaupunki Pohjois-Sveitsissä Aargaun kantonissa. Siellä on vajaat 14 000 asukasta. == Sijainti == Oftringen sijaitsee Wiggerjoen itäpuolella viitisen kilometriä Oltenista etelään. Kaupunki muodostaa yhtenäisen taajama- alueen eteläisen naapurikaupungin Zofingenin kanssa. == Liikenne == Moottoritiet A1 ja A2 kulkevat kaupungin kautta. Oftringen on rautateiden risteysasema. SBB:n rautatiet Oltenista Luzerniin ja Langenthaliin kulkevat Aarburg-Oftringenin aseman kautta. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Aargaun kunnat
Telaketjutraktori

thumb|McCormick International TD-14 traktori, jota käytettiin tykinvetäjänä Jatkosodassa. Nykyisin Hämeenlinnan tykistömuseossa. Telaketjutraktori tai telatraktori on traktorityyppi, jossa ilmakumirenkaat on korvattu telaketjuilla. Niitä valmistettiin jo traktorituotannon alkuaikoina, mutta olivat varsin eksoottisia laitteita hyvin pitkään. Varsinainen läpimurto tapahtui 1980-luvulla, jolloin Caterpillar esitteli uudenlaisen alustatekniikan Mobil-trac-järjeselmän, jossa perinteiset metalliset telat korvattiin tekokumisilla. Kuminen tela mahdollistaa suuremmat ajonopeudet, säästää tienpintoja ja aiheuttaa vähemmän melua ympäristöön. Telatraktorissa on monia hyviä puolia, mutta myöskin haittoja käytännön työssä. Se soveltuu hyvin vaikeisiin maasto-olosuhteisiin kuten maan pehmeyteenn tai epätasaisuuteen. Traktoreiden tehon kasvaessa vuosikymmenien kuluessa moninkertaiseksi, haasteeksi on muodostunut moottorin voiman siirtäminen mahdollisimman tehokkaasti vastaavaavaksi vetokyvyksi. Tehokkaimman vetokyvyn traktorille mahdollistaa telaketju. Telaketjutraktori ehkäisee myös pellolla maan tiivistymistä, koska traktorin paino jakaantuu telojen ansiosta laajemmalle alueelle. Osa nykyaikaisista markkinoilla olevista malleista on suunniteltu alun perin telaketjutraktoreiksi ja osaan malleista on vain tavalliseen maataloustraktoriin lisätty telat. Telaketjutraktoreita käytettiin toisen maailmansodan aikana erityisesti tykinvetäjinä. Sotien jälkeen telaketjutraktoreilla vedettiin 12 tonnin painoisia valtaoja-auroja. Nykyisin telaketjuilla varustettuja puskutraktoreita ja muita telaketjutraktoreita käytetään erilaisissa maansiirtotöissä sekä maatalouden raskaissa muokkaustöissä. Epätäydellinen luettelo telatraktoreista: * Caterpillar Challanger 65, 75 * CaseIH Quadtrac 9370QT, 9380QT * John Deere 9030 ja 8RT sarjat, lisätty telat tavalliseen traktoriin * HTZ NATI-1TA, DT-54 - DT 75-E mallisto, uudempana esimerkiksi HTZ-181 * KD-35 * McCormick International TD-5, TD-9, TD-14, TD-20, TD-35, TD-40 == Galleria == Tiedosto:Abandoned bulldozer - geograph.org.uk - 1466341.jpg|Fordson Major puskutraktorina. Tiedosto:Tractor LOC fsa.8a00523.jpg|McCormick International TD-40 Tiedosto:Noordoostpolder, landbouw, Bestanddeelnr 124-1316.jpg|Caterpillar elonkorjuussa. Tiedosto:Cingolato Fiat.jpg|Fiat telatraktori Tiedosto:Grondbewerking , gaterpillar, Bestanddeelnr 194-0067.jpg|Holt Tiedosto:Tractors lined up at the Lea Show - geograph.org.uk - 1472940.jpg|Marshall peltotraktori. Tiedosto:Трактор VERSATILE 460DT. Агросалон-2018.jpg|Versatile 460DT runko-ohjattava näyttelyhallissa. Tiedosto:Bristol tractor.jpg|Bristol traktori Tiedosto:Zawada Rybakowka, Puszcza Notecka kolo Drawskiego Mlyna (DT-75 tractor).JPG|Venäläinen DT-75 puskutraktorina. Tiedosto:ЭТН-142.jpg|HTZ-142 XTZ-181.22.jpg|Harkovan traktoritehtaan uudempaa mallistoa: HTZ-181. == Lähteet == == Aiheesta muualla == McCormick TD-14 Jatkosodassa vuonna 1941(Video) Luokka:Traktorit
Carl Steen Andersen Bille

Carl Steen Andersen Bille (1828−1898) oli tanskalainen sanomalehtimies ja poliitikko. Hän perusti 1851 Dagbladetin, joka hänen johdollaan pian oli Tanskan merkittävimpiä sanomalehtiä. Se oli varsinkin varakkaamman porvariston äänenkannattaja. Bille toimi myös Kööpenhaminan kunnanvaltuustossa ja oli jäsenenä Kansankäräjillä, missä hän vastusti vasemmistoa. 1880−1884 Bille oli Tanskan lähettiläs Yhdysvalloissa ja tuli 1886 Holbaekin amtin amtmanniksi. Hän julkaisi kirjoituksia politiikasta, matkakuvauksia ynnä muuta.Bille, Karl Steen Andersen, Tietosanakirja osa 1, palstat 1041−1042, Tietosanakirja- osakeyhtiö 1909 == Lähteet == ==Aiheesta muualla== Luokka:Tanskalaiset toimittajat Luokka:Tanskalaiset poliitikot Luokka:Vuonna 1828 syntyneet Luokka:Vuonna 1898 kuolleet
Mark Astley

Mark Astley (s. 30. maaliskuuta 1969 Calgary, Alberta) on kanadalainen uransa lopettanut jääkiekkoilija, pelipaikaltaan puolustaja. Hän pelasi urallaan 75 NHL-ottelua Buffalo Sabresissa. Astley laukoi vasemmalta. Buffalo Sabres varasi Astleyn vuoden 1989 varaustilaisuudessa. Hän debytoi NHL:ssä kaudella 1993–1994 pelaten 1 ottelun. NHL-kaudella 1995–96 Astley pelasi 60 ottelua tehoin 2+18=20. Astley pelasi urallaan myös AHL:ssä. Hän teki NHL-urallaan yhteensä 23 tehopistettä. == Lähteet == == Aiheesta muualla == * Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Vuonna 1969 syntyneet Luokka:Elävät henkilöt
Stephen Merchant

Stephen James Merchant (s. 24. marraskuuta 1974 Bristol) on englantilainen näyttelijä, kirjailija ja ohjaaja. Hän on näytellyt muun muassa elokuvissa Valehtelemisen sietämätön keveys, Hammaskeiju ja Logan. Merchant esitti yhtä pääosaa televisiosarjassa Four lives. == Lähteet == Luokka:Englantilaiset näyttelijät Luokka:Englantilaiset kirjailijat Luokka:Vuonna 1974 syntyneet Luokka:Elävät henkilöt
Mutakarppi

Mutakarppi eli kiinanmutakarppi (Cirrhinus molitorella) on särkien (Cyprinidae) heimoon kuuluva trooppisten, makeiden vesien kalalaji. Mutakarpin tavallinen pituus on 15,2 senttimetrin luokkaa ja maksimipituus 55 senttimetriä. Suurin tavattu paino on 500 grammaa. Mutakarpilla on kylkiviivallaan 37–43 suomua. Mutakarppia on havaittu Mekong-, Chao Phraya-, Nam Theun-, Xe Bangfai- ja Nanpangjiang-jokien valuma-alueilla, Punaisessajoessa Kiinan ja Vietnamin alueella. Se on siis levinnyt Vietnamin, Kambodžan, Thaimaan, Laosin, Kiinan ja Taiwanin valtioihin. Sitä on tavattu myös Indonesiasta ja Malesiasta, minne se on voinut levitä vesiviljelyn seurauksena. Mutakarpin taksonominen asema on kuitenkin epävarma, ja edellä mainituilla alueilla elävät mutakarpit saattavat todellisuudessa osittain kuulua muihin lajeihin. Mutakarppia uhkaavat kalastus ja sen vaellusreittien patoaminen. Mekong-joessa mutakarpin on todettu jo vähentyneen ainakin Kambodžan ja Vietnamin alueella, joten Kansainvälinen luonnonsuojeluliitto IUCN luokittelee sen silmälläpidettäväksi lajiksi. Mutakarppi on kaikkiruokainen. Sen luonnonvaraisilla kannoilla on voimakas vaellusvietti, minkä viljellyt kannat ovat vähitellen menettämässä. == Lähteet == Luokka:Labeoninae
Lukáš Vopelka

Lukáš Vopelka (s. 2. maaliskuuta 1996 České Budějovice) on tšekkiläinen jääkiekkoilija, joka edustaa EBEL-liigan Orli Znojmoa. Hän on pelipaikaltaan hyökkääjä ja laukoo vasemmalta. Vopelka on pelannut myös KHL-liigaa. == Lähteet == Luokka:Tšekkiläiset jääkiekkoilijat Luokka:Vuonna 1996 syntyneet Luokka:Elävät henkilöt
Callosciurinae

Callosciurinae on yksi oravien heimon alaheimoista, joka sisältää 14 sukua. == Lähteet == Luokka:Oravat
Valley City (Pohjois-Dakota)

Valley City on kaupunki Pohjois-Dakotassa, Yhdysvalloissa. Sen väkiluku oli vuonna 2020 6 380 asukasta. Valley Cityn mediaani-ikä on 42 vuotta. Kaupunki perustettiin vuonna 1874. Siellä toimii yliopisto. == Väestö == Valley Cityn 6 380 asukkaasta puhui vuonna 2020 englantia 96,6 prosenttia ja espanjaa 0,5 prosenttia. Valley Cityn väkiluku on ollut laskussa vuodesta 1970. Vuosi Väkiluku 1950 6 851 1960 7 809 1970 7 843 1980 7 774 1990 7 163 2000 6 826 2010 6 585 2020 6 380 == Lähteet == == Aiheesta muualla == Luokka:Pohjois- Dakotan kaupungit
Bion Smyrnalainen

Bion (, ; toimi n. 100 eaa.) oli antiikin kreikkalainen bukolinen runoilija. Hän oli kotoisin Smyrnasta ja näyttää eläneen toisen vuosisadan lopulla eaa. Sisiliassa. Bionilta on katkelmien ohella säilynyt laajahko eepillinen kuvaus Valitus Adoniin kuolemasta ynnä joukko pienempiä runoja, enimmäkseen eroottista laatua.Bion, Tietosanakirja osa 1, palsta 1048–1049, Tietosanakirja Osakeyhtiö 1909 == Lähteet == Luokka:100-luvulla eaa. syntyneet Luokka:Antiikin kreikkalaiset bukoliset runoilijat Luokka:Ensimmäisellä vuosisadalla eaa. kuolleet
Otto Ender

Otto Ender (24. joulukuuta 1875 Altach – 25. kesäkuuta 1960 Bregenz) oli itävaltalainen poliitikko. Hän toimi Itävallan liittokanslerina vuosina 1930–1931 ja Vorarlbergin maaherrana vuosina 1918–1930 ja 1931–1934. Ensimmäisen maailmansodan päätyttyä Ender neuvotteli Vorarlbergin mahdollisesta liittymisestä Sveitsiin, mutta tämä ei toteutunut. Hän oli mukana vorarlbergiläisen isänmaallisen Vorarlberg Heimwehr -nimisen puolisotilaallisen ryhmän toiminnassa. 3\. joulukuuta 1930 Ender nimitettiin liittokansleriksi. Hänen kaudellaan Itävallan suurin pankki Creditsanstalt romahti. Ender jätti kanslerin tehtävän kuusi kuukautta myöhemmin 16. kesäkuuta 1931, jolloin häntä seurasi kanslerina Karl Buresch. Ender palasi Vorarlbergin maaherraksi. Ender nimitettiin 18. heinäkuuta 1933 Engelbert Dollfussin hallituksen perustuslaillisten ja hallinnollisten uudistusten ministeriksi. Hänen valvonnassaan Itävalta otti käyttöön uuden autoritäärisemmän perustuslain.Zurcher 1934, s. 664-670 Saksan liitettyä Itävallan itseensä Ender vangittiin, ja hän päätyi lopulta Dachaun keskitysleiriin, mistä hänet vapautettiin 1945. == Lähteet == * === Viitteet === == Aiheesta muualla == * Luokka:Itävallan liittokanslerit Luokka:Vuonna 1875 syntyneet Luokka:Vuonna 1960 kuolleet
Belontia

Belontia on yksi rihmakalojen suvuista. Se sisältää kaksi lajia: kampapyrstö (Belontia signata) ja verkkokampapyrstö (Belontia hasselti). Suku on ainoa alaheimossa Belontiinae == Lähteet == Luokka:Rihmakalat
Atte Kilpinen

Atte Kilpinen (s. 8. lokakuuta 1996) on turkulainen balettitanssija. Hän tanssii Suomen Kansallisbaletissa. Hän on opiskellut tanssia Turun konservatoriossa (2012–2015) ja Showtanssistudio Taina Kovalaisessa vuosina 2002–2012. Kilpinen pääsi Kansallisbaletin nuorisoryhmään vuonna 2015, ja siirtyi pääryhmään vuonna 2017. Hän on taustaltaan nykytanssija. Kilpiselle myönnettiin ensimmäinen Outi ja Jan Vapaavuoren säätiön viidentuhannen euron palkinto vuonna 2019. Hampurin baletin koreografi ja johtaja John Neumeier kutsui Kilpisen Hampurin baletin tanssijaksi syksyllä 2020. Vuoden jälkeen Kilpinen palaa takaisin Suomen Kansallisbalettiin. Kilpinen on tanssinut pop- laulaja Robinin "Hula Hula" -musiikkivideolla vuonna 2017. == Rooleja eri baleteissa == * Bajadeeri, 2020 (fakiirit, pääfakiiri, Magdaveya) * Peppi Pitkätossu (miespääosa Tommi sekä koululainen), 2019 * Lumikuningatar (saunojat, maahisten armeija, venäläinen tanssi), 2019 * Tripla (Paul), 2019 * Liisa Ihmemaassa (Murmeli, Ville-sisilisko), 2019 * Anna Karenina (nuori palvelija), 2019 * Sylvia (Aminta, paimen), 2019 * Pieni merenneito (tumma kala), 2019 * Muumipeikko ja taikurin hattu (Nipsu), 2018 * Tuhkimo (peruukkimestari, Sammakko, ajuri), 2018 * Prinsessa Ruusunen (kauris, Anselmo, kulkurikissa), 2018 * Kalevalanmaa (useita rooleja), 2017 * Seitsemän veljestä (Lauri), 2017) * Joutsenlampi (venäläinen tanssi), 2017 * Kesäyön unelma (Hotka), 2017 * Kamelianainen (Unen Armand), 2017 * Romeo ja Julia (kaupunkilainen), 2016 * Liikkeen legendat (trio, poikien duetto), 2016 * Pähkinänsärkijä ja Hiirikuningas (useita rooleja), 2015 == Lähteet == == Aiheesta muualla == * Robin - Hula Hula * https://www.youtube.com/watch?v=4MYgar9yUWs * https://www.youtube.com/watch?v=GqeDchPL5Ww * https://oopperabaletti.fi/talo/ihmiset/cv/atte-kilpinen/ * https://yle.fi/uutiset/3-7969647 * https://www.attekilpinen.com/ * http://www.lukupino.com/2016/11/lukupinon-haastattelussa-atte-kilpinen.html * https://demokraatti.fi/tanssiarvio-loistava-hienostunut-sylvia-on- kansallisbaletin-taysosuma/ Luokka:Suomalaiset tanssijat Luokka:Suomalaiset balettitanssijat Luokka:Vuonna 1996 syntyneet Luokka:Elävät henkilöt
Amppeli

Amppeli on katosta roikkuva kokonaisuus, jossa on kukkaruukku erinäisten nauhojen varassa. Amppeleita on erilaisia, kuten makramee-amppeli.Yle Strömsö Amppeliruukut voivat olla muovia, lasia tai kuitua, esimerkiksi juuttia. Amppeli voi koostua ruukusta ja naruista tai laudasta ja naruista. Amppeli voi olla paitsi narujen varassa, myös köysien tai metallisten ketjujen varassa. Amppeleihin istutetaan paitsi kukkia, myös amppelitomaatteja ja amppelimansikkaa. 25 cm halkaisijaltaan olevaan amppeliruukkuun mahtuu 3 amppelitomaatin tainta. Amppelimansikat kukkivat koko kesän ja myös tuottavat satoa koko kesän. == Lähteet == Luokka:Sisustusesineet
Charlotte Birch-Pfeiffer

Charlotte Birch-Pfeiffer (1800−1868) oli saksalainen näyttelijä ja näytelmäkirjailija. Näyttelijänä hän esitti traagisia osia voimakkaasti ja intohimoisesti, mutta ilman naisellista suloa. Vuodesta 1828 hän toimi kirjailijana ja julkaisi noin sata näytelmää, osaksi mukaelmia romaaneista ja novelleista. Aikoinaan ne ovat saaneet suurta suosiota kevyinä, vähän tunnelmoivina kansankappaleina. Esimerkkejä niistä ovat Die Grille (Sirkka), joka on mukailu George Sandin La petite Fadettesta, sekä Fredrika Bremerin Grannarne-nimisen romaanin sovitus näyttämölle Mutter und Sohn.Birch-Pfeiffer, Charlotte, Tietosanakirja osa 1, palsta 1049, Tietosanakirja Osakeyhtiö 1909 ==Suomennetut teokset== * Sirkka eli pikku Fadette: kansannäytelmä 5:ssä näytöksessä, 7:ssä vaihoksessa: George Sand'in novellin mukaan. Suomentanut C. Edv. Törmänen, Hämeenlinna: Lindgren 1878 Suomalainen teateri-kirjasto, n:o 3. * Sisarrakkaus: romani. Suomentanut Paul Keckman, Helsinki: Collin 1880 Valittuja romaneja, 1. (julkaistu viitenä vihkona) == Lähteet == ==Aiheesta muualla== Luokka:Saksalaiset näyttelijät Luokka:Saksalaiset kirjailijat‎ Luokka:Vuonna 1800 syntyneet Luokka:Vuonna 1868 kuolleet
Wilho Giers

Wilho Giers (24. tammikuuta 1880 Harjavalta − 25. maaliskuuta 1929 Helsinki) oli suomalainen tukku- ja autokaupan alalla toiminut liikemies.Wilho Giersin kuolinilmoitus, Helsingin Sanomat, 27.03.1929, nro 84, s. 2, Kansalliskirjaston digitaaliset aineistotKuolleita, Satakunnan Kansa, 28.03.1929, nro 73, s. 5, Kansalliskirjaston digitaaliset aineistot40 vuotta täytti lauantaina, Iltalehti, 27.01.1920, nro 21, s. 2, Kansalliskirjaston digitaaliset aineistot Giers palveli Porissa kauppa-alalla useiden vuosien ajan. Hän perusti kahden toverinsa kanssa Porissa tukku- ja vähittäiskaupan toiminimen Tarkiainen, Enlund & Giers. Vuonna 1914 Giers perusti Porissa tukkukaupan alalla toimineen Wilho Giers Osakeyhtiön ja siirsi yhtiön toiminnan 1916 Helsinkiin. Yhtiö harjoitti siirtomaatavaroiden, kankaiden, puutavaran ym. tuotteiden tukkukauppaa sekä tuonti- ja vientikauppaa. Vuonna 1919 yhtiö aloitti Daimler-kuorma-autojen ja Mercedes-henkilöautojen maahantuonnin ostettuaan Konekauppa-Osakeyhtiö Aatran auto-osaston. Yhtiön auto-osastoa johti Yrjö Weilin. Puutavaran ostoa ja maasta vientiä varten perustettiin tytäryhtiö Puutavaraosakeyhtiö Giers.Wilho Giers Osakeyhtiö, täydentäviä yhtiötietoja, Pörssitieto G. KockGiers-Auto, Iltalehti, 06.07.1920, nro 152, s. 5, Kansalliskirjaston digitaaliset aineistotWilho Giers Osakeyhtiö, Etelä-Pohjanmaa, 13.12.1919, nro 51, s. 23, Kansalliskirjaston digitaaliset aineistot Giers oli perustamassa marraskuussa 1919 Helsingissä toimintansa aloittanutta Vähittäiskauppiaiden Tupakkatehdas Oy:tä, myöhemmin Osakeyhtiö Savuke Aktiebolag ja hän oli tehtaan suurin osakkeenomistaja 4 prosentin osuudella. Tehdas oli toiminnassa vuoteen 1923 saakka jolloin se lopetettiin kannattamattomana. Osakeyhtiö Savuke Aktiebolag, täydentäviä yhtiötietoja, Pörssitieto G. Kock Wilho Giers Osakeyhtiö joutui vuoden 1920 lopulla talousvaikeuksiin ja Giers jätti henkilökohtaisen konkurssihakemuksensa maaliskuun alussa 1921. Wilho Giers Osakeyhtiö myytiin 1921 suomalaisen Daimler-Mercedes-yhtiön omistajille ja se lopetti toimintansa vuoden 1921 lopulla sekä asetettiin konkurssiin ja purettiin 1927. Daimler- Mercedes-yhtiö toimi Mercedes-Benz-autojen maahantuojana aina vuoteen 1926 saakka. Giers johti tämän jälkeen viimeksi perheensä omistamaa Teknillinen Tehdas Heros Oy:tä. Helsingissä toiminut tehdas valmisti erilaisia taloustavaroita, kuten etikkaa, soodaa, pöytäsuolaa, mausteita, hius- ja hajuvesiä, mustetta ym. == Lähteet == Luokka:Suomalaiset liikemiehet Luokka:Vuonna 1880 syntyneet Luokka:Vuonna 1929 kuolleet